Na temelju članka 49. Statuta Općine Viškovo („Službene novine Općine Viškovo“, broj 3/18. i 2/20.), Općinska načelnica Općine Viškovo dana 13. siječnja 2021. godine raspisuje

**JAVNI POZIV ZA PRODAJU**

**RABLJENIH LJETNIH I ZIMSKIH AUTOMOBILSKIH GUMA S ČELIČNIM NAPLATCIMA**

1. Predmet prodaje su rabljene ljetne i zimske automobilske gume s čeličnim naplatcima u vlasništvu Općine Viškovo i to:

|  |  |  |  |  |
| --- | --- | --- | --- | --- |
| Inv. br. | Naziv | Nabavljen | Kol | Početna cijena po komadu  sa PDV-om |
| 255/SI | Ljetne automobilske gume 175/65R15 Yaris Toyo CSE 5CS s čeličnim naplatcima za Toyotu Yaris | 2017. | 4 | 300,00 kn |
| 213/SI | Zimske automobilske gume 185/60R15 ContinentalWinterContact s čeličnim naplatcima za VW Polo | 2014. | 4 | 200,00 kn |

Automobilske gume se mogu pogledati svakog radnog dana od 9,00 do 14,00 sati u službenim prostorijama Općine Viškovo na adresi Vozišće 3, Viškovo uz prethodnu najavu osobama za kontakt Željko Jurčić, broj mobitela 091/257 5003 i Hrvoje Sorić, broj mobitela 098/240 960. Automobilske gume prodaju se u viđenom stanju, a naknadne primjedbe neće se priznavati.

1. Rok za dostavu ponuda je do 31. siječnja 2021. do 11,00 sati bez obzira na način dostave.
2. Ponude se dostavljaju u pisanom obliku, poštom ili osobno na adresu Općina Viškovo, Vozišće 3, 51216 Viškovo, u zatvorenoj omotnici sa naznakom „PONUDA ZA OTKUP RABLJENIH LJETNIH I ZIMSKIH AUTOMOBILSKIH GUMA S ČELIČNIM NAPLATCIMA – NE OTVARATI“.
3. Ponuda ponuditelja mora sadržavati:

* naziv pravne osobe, odnosno ime i prezime fizičke osobe
* preslika izvatka iz sudskog, obrtnog ili drugog registra za pravne osobe, odnosno presliku osobne iskaznice za fizičke osobe
* OIB
* ime i prezime osobe za kontakt, adresu, broj telefona, broj faxa ili e-mail adresu,
* ponuđenu cijenu za otkup automobilskih guma (brojkama i slovima)

1. Najpovoljnijom ponudom smatrat će se ponuda ponuditelja s najvišom ponuđenom cijenom.
2. Ponude ponuditelja ne otvaraju se javno. Ponuditelj zadržava pravo odustati od izbora ponuditelja i prodaje bez posebnog obrazloženja.
3. Ukoliko dva ili više ponuditelja ponude isti najviši iznos cijene, daljnji postupak će se provesti provođenjem postupka javnog nadmetanja te će o mjestu, danu i satu održavanja postupka javnog nadmetanja biti posebno obaviješteni pisanim putem.
4. O ishodu natječaja ponuditelji će biti obaviješteni pisanim putem.
5. Odabrani ponuditelj obvezan je sklopiti ugovor o kupoprodaji sa Općinom Viškovo u roku od 8 dana od dana dostave odluke o izboru njegove ponude kao najpovoljnije, te u daljnjem roku od 8 dana od dana sklapanja ugovora platiti kupoprodajnu cijenu. U protivnom smatrat će se da je odustao od ponude.

Općinska načelnica

Sanja Udović, dipl. oec., v.r.